Es tracta d'un pagament únic i extraordinari de 1.024,42€ per ajudar a les persones i famílies que han vist reduïts els seus ingressos per la crisi de la COVID-19.
A professionals de les arts escèniques, arts visuals, música i audiovisual, i d'altres activitats culturals suspeses per raó de la crisi sanitària a Catalunya
Ser més gran de 18 anys i e star empadronat i residir legalment en un municipi de Catalunya.
haver exercit alguna activitat professional per activitats de les arts escèniques, arts visuals, música i audiovisual, i d'altres activitats culturals suspeses per raó de la crisi sanitària a Catalunya
haver cotitzat com a mínim 15 dies l'any 2019.
No haver obtingut cap tipus d'ingressos, entre el 14 de març i el 6 de maig del 2020, o que aquests no hagin superat conjuntament, en còmput mensual, l'import del salari mínim interprofessional.
Fins quan es pot demanar l'ajut?
Aquesta prestació que s'atorga pel procediment de concurrència no competitiva.
És a dir: s'atorguen els ajuts per ordre de sol·licitud i fins que s'esgota la partida pressupostària.
És compatible amb altres ajuts?
És incompatible amb la percepció d'altres ajuts, prestacions d'atur i per a l'ocupació, de cessament d'activitat, de prestacions econòmiques percebudes de manera regular i periòdiques, o amb qualsevol altre ajut i prestació concedit per altres administracions, ens públics o privats, meritats entre el 14 de març i el 6 de maig del 2020, que superin conjuntament l'import del salari mínim interprofessional.
Aquesta prestació també és incompatible amb les altres prestacions econòmiques que té reconegudes la persona beneficiària o a què pugui tenir dret per qualsevol dels sistemes de protecció públics o privats complementaris de la Seguretat Social, si la seva concessió pot comportar la pèrdua, la disminució o la no concessió d'aquelles.
Cada persona sol·licitant té dret a un sol expedient de prestació extraordinària.
A través de Canal Empresa, fent el tràmit de Prestació extraordinària per a subministraments bàsics per a professionals de la cultura.
Descarregar el formulari de la sol·licitud i guardar-lo a l'ordinador
Aneu a Sol·licitar> Per internet.
Tingueu en compte que aquest tràmit és electrònic i requereix de certificat digital.
També es pot presentar utilitzant idCAT mòbil.
En cas de no tenir idCAT mòbil el podeu demanar aquí: https://web.gencat.cat/ca/tramits/que-cal-fer-si/Vull-identificar-me-digitalment/idcat-mobil/
Heu d'incloure tota la informació obligatòria.
La Declaració responsable una sèrie de declaracions i dades que heu de poder acreditar i posar a disposició de l'Administració de la Generalitat de Catalunya per a totes les actuacions de comprovació.
Quan ja heu omplert totes les dades del formulari cal VALIDAR.
Si tot és correcte i heu omplert tots els camps obligatoris ja el podreu desar al vostre ordinador.
Tornar a la fitxa de tràmit i adjuntar el vostre formulari
Adjuntar el formulari en el pas 3 que s'indica a la pantalla de tramitació.
En el moment d'enviar-lo, us demanarà que us acrediteu amb la signatura digital o que utilitzeu l'IDcat mòbil.
Pot ser que un cop acreditat amb el certificat digital hagi desaparegut el formulari.
L'haureu de tornar a carregar i enviar-lo.
Si ho heu fet correctament apareixerà una pantalla amb el codi de la sol·licitud i posteriorment rebreu un correu electrònic amb la mateixa informació.
Per poder presentar la sol·licitud és recomanable tenir un sistema operatiu Windows, ja que hi ha incompatibilitat amb els sistemes operatius Apple i Linux.
Qui instrueix l'expedient de subvenció?
Direcció General de Prestacions Socials del Departament de Treball, Afers Socials i Famílies.
Quina dotació té aquesta línia de subvenció?
L'import màxim que es destina a aquesta convocatòria és de 5.000.000 d'euros
Criteris aplicats per concedir les subvencions
Les sol·licituds es resoldran per ordre cronològic de presentació en el termini de 15 dies hàbils a comptar de l'entrada de la sol·licitud.
Les resolucions es publicaran al Tauler Electrònic.
Com puc saber si m'han concedit la subvenció?
En cas que s'hagi finalitzat el termini establert i no s'hagi notificat la resolució expressa, la sol·licitud s'ha d'entendre desestimada
Un cop publicada la Resolució d'atorgament el pagament es farà dins els 15 dies següents.
Amb posterioritat l'òrgan gestor pot requerir la documentació justificativa del compliment dels requisits que es declaren en la sol·licitud presentada, d'acord amb el Pla de verificació i control aprovat pel Departament de Treball, Afers Socials i Famílies.